السلام عليكم ورحمة الله وبركاته. اهلا بحضراتكم في المقطع رقم ربعمية وستين من مقاطع حظر التجول والحلقة السابعة من حلقات تدبر سورة الشورى. ارجو من حضراتكم تجيبوا المصاحف واقرا معي الاية واحد وعشرين اللي تدبرناها امبارح بس علشان نمسك السياق مع بعض
آآ اعوذ بالله السميع العليم من الشيطان الرجيم ام لهم شركاء شرعوا لهم من الدين ما لم يأذن به الله ولولا كلمة الفصل لقضي بينهم وان الظالمين لهم عذاب اليم
الاية بتنقلنا من الدنيا للاخرة. بدأت بتساؤل عن مصادر العقيدة بتاعتهم. ام لهم شركاء وشرعوا لهم من الدين ما لم يأذن ثم قالت انه لولا قضاء الله ان عقابهم يكون في الاخرة لعوقبوا في الدنيا
ولولا كلمة الفصل لقضي بينهم ثم قالت ان الظالمين لهم عذاب اليم. يعني ايه يعني فيه عذاب اليم منتظرهم. كمل بقى واقرا معي الاية اتنين وعشرين وده بداية التدبر النهاردة
ترى الظالمين مشفقين مما كسبوا وهو واقع بهم والذين امنوا وعملوا الصالحات في روضات الجنات. لهم ما يشاؤون عند ربهم ذلك هو الفضل الكبير وقفت على يشاؤون وفيها ممكن اقراها كده لهم ما يشاؤون عند ربهم
واقف على ربهم ذلك هو الفضل الكبير. ايه الفرق بينهم؟ هنشوف دلوقتي. ليه وقفت كده؟ وليه وقفت كده يوم القيامة هتشوف الظالمين ترى الظالمين سواء الظالمين بالشرك احنا قلنا الشرك ظلم عظيم
او الظالمين اللي اكتسبوا اسم الفعل من كتر الزلم بتاعهم للناس يوم القيامة هتشوف الظالمين دول مشفقين من كتر اللي عملوه مشفقين مما كسبوا مما فعلوا ومما قالوا ومما نووا من نيتهم اللي كانت في قلبهم
ما هو الواحد مش بيتحاسب على اعماله بس. بيتحاسب كمان على اقواله. بيتحاسب كمان على نواياه. فلو ربنا كان قال مما فعلوا يبقى بنتكلم على افعالهم ومن اقوالهم لكن مما كسبوا اللي هو الحصيلة بتاعة كل حاجة عملوها وقالوها ونووها في الدنيا
طيب كويس يعني كده الزالمين اصبحوا مشفقين زي المؤمنين برضو ما كانوا مشفقين. يبقى خلاص بقى يعني ربنا يسامحهم بقى. اقرا كده معي من نص الاية سبعتاشر اقرا من نص الاية سبعتاشر
وما يدريك لعل الساعة قريب يستعجل بها الذين لا يؤمنون بها والذين امنوا مشفقون من منها ويعلمون انها الحق. يعني الذين امنوا مشفقون من الساعة والظالمون دلوقتي اهو مشفقون برضو. لأ
في فرق طبعا ايه الفرق؟ الفرق ان المؤمنين كانوا مشفقين في الحياة الدنيا وهم عايشين في الدنيا بينما الظالمين تابوا عن ظلمهم واشفقوا امتى ؟ ده في الاخرة وهم داخلين النهاردة جايين يشفقوا دلوقتي
فرق كبير اقرأ بقى معي الاية اتنين وعشرين تاني ترى الظالمين مشفقين مما كسبوا وهو واقع بهم نجمه صحيح بس وقت لا ينفع الندم. ندموا والعزاب بيقع وهو واقع بهم
كمل معي اتنين وعشرين والذين امنوا وعملوا الصالحات في روضات الجنات لهم ما يشاؤون عند ربهم ليه في روضات الجنات دول ؟ لانهم اشفقوا في الدنيا واللي يشرق في الدنيا
يتوقف عن الظلم في الدنيا سواء الظلم هنا معناه الشرك او الظلم معناه ظلم الناس الاشفاق في الدنيا يغير الانسان في الدنيا. لكن واحد بعد ما مات وهو داخل النار جاي يتوب
كمل معي الاية اتنين وعشرين والذين امنوا وعملوا الصالحات في روضات الجنات لهم ما يشاؤون عند ربهم. ذلك هو الفضل الكبير. طيب العقل تدبر ماشي كده طول الوقت بيعقد مقارنات
بين اللي ربنا قال عن ثوابه ذلك هو الفضل الكبير وبين اللي في الاية اللي قبلها لهم عذاب اليم. شف الفرق دول ذلك هو الفضل الكبير. والعيلة قبلها لهم عذاب اليم. او في اية اللي قبلها كمان وعشرين وما له في
في الاخرة من نصيب. يعني واحد ما لوش في الاخرة اي نصيب وده ذلك هو الفضل الكبير. له فضل كبير. فالقرآن دايما بيعطيك الصورة كاملة واحد يحصل على الفضل الكبير والتاني ما لوش اي نصيب في الاخرة خالص
الاية بقى دي يا جماعة في خلاف في الوقف فيها في ناس وقفت على يشاؤون زي ما انا قريتها اول مرة علشان المشيئة بتاعتهم تبقى غير محدودة. يعني ايه؟ يعني قرأوها كده
ركز معي والذين امنوا وعملوا الصالحات في روضات الجنات لهم ما يشاؤون اقف خلاص؟ يعني في روضات الجنات لهم ما يشاؤون وبعدين عند ربهم ذلك هو الفضل الكبير يبقى عند ربنا الفضل الكبير هو ان يكون لهم ما يشاؤون في الجنات
وفي ناس وقفت انا عارف انك ممكن تقول لي انا لسة مش فاهم برضو معلش اصبر شوية انا باشرح دلوقتي. اصبر في ناس بقى وقفت على كلمة ربهم فتبقى كده
والذين امنوا وعملوا الصالحات في روضات الجنات لهم ما يشاؤون عند ربهم ذلك هو الفضل الكبير. طيب. اللي وقفوا على يشاؤون وقفوا ليه قال لك لو ربطت المشيئة بالجار والمجرور بالجار والمجرور
تبقى حددتها يعني لو انا قلت لهم ما يشاؤون عند احمد يبقى ممكن يكون في شيء مش عند احمد وبالتالي بقت المشيئة بتاعتهم محدودة. فلما تحدد المشيئة بجرو مجرور انت حددتها
فقال لك اترك دي لهم ما يشاؤون بدون ما تحدد. وتقف وبعد كده تقول ايه عند ربهم ذلك هو الفضل الكبير بس في ناس نسيت بقى ان ان ما ينفعش ان اللي يمشي على احمد ما يمشيش على ربنا
من عند ربنا كل حاجة. فما فيش حاجة معينة هيشاؤوها ومش موجودة عند ربنا. فبالتالي حتى لو ما وقفتش على ما تشاؤون ووقفت على عند ربهم برضه المشيئة غير محدودة. يستطيعوا ان هم يشاؤوا اي حاجة هم عايزينها. كل حاجة سيدوها عند ربنا. ففي ناس ما وقفتش
على اه اه يشاؤون وقرأوها كده. لهم ما يشاؤون عند ربهم ذلك هو الفضل الكبير وبرضه كده ما هياش محدودة انا ارى الافضل قراءتها بالطريقتين مرة بالوقف على ما يشاؤون ومرة بالوقفة على ربهم. كده زي ما انا قريتها اول مرة
والذين امنوا وعملوا الصالحات في روضات لهم ما يشاؤون عند ربهم ذلك هو الفضل الكبير. ده لها معنى وهترجع تقرأها كده والذين امنوا وعملوا الصالحات في روضات لهم ما يشاؤون عند ربهم
ذلك هو الفضل الكبير شف تغيير مكان الوقف بيغير لك المعنى ازاي ومش هيفهم لما تقراها كده. مش هيفهم انت قرأتها مرتين ليه ووقفت كل مرة في حتة الا واحد متدبر. غير كده مش هيبقى فاهم حاجة مش هينفع انت بتعمل ايه
المتدبر هو اللي هيفهم الفرق هنا اقرا معي تلاتة وعشرين وركزوا بقى اوي في الاية دي ذلك الذي يبشر الله عباده الذين امنوا وعملوا الصالحات قل لا اسألكم عليه اجرا. الا المودة في القربى
ومن يقترف حسنة نزد له فيها حسنا ان الله غفور شكور هو ده اللي ربنا بيبشر به عباده المؤمنين الصالحين في الدنيا. البشرى يعني ايه؟ بشرى يعني اخبار حلوة لما حد يبشرك يعني بينقل لك اخبار حلوة
بس مش كل خبر حلو بيوصلك بيبقى صحيح الخبر بيكتسب مصداقيته من مصداقية المخبر اللي بيخبرك احنا طول النهار بنشوف اخبار على الفيسبوك. اي كلام انت قريت الكلام ده فين عند عند صحيفة حاجة مسلا زي السي ان ان بي بي سي بتاع ولا برضو حاجة تعبانة من الحاجات اللي بتقلل يعني
الخبر بيكتسب مصداقيته من مصداقية المخبر. بالتالي البشرى تكتسب مصداقية من مصداقية المبشر بها فلما ربنا نفسه يبشرك وهو يبشرك بالحقيقة التي ستحدث. كمل معي تلاتة وعشرين بقى وركز جدا. هم
قل اي قل في القرآن يعني قل يا محمد خلي بالك قل لا اسألكم عليه اجرا الا المودة في القربى قل يا محمد انا مش طالب منكم اجر لما تقول بص بقى الناس كلها ركزت هنا في الاية دي على
الا المودة في القربى ومعناها ايه؟ واخناقات وفي التفاسير ولها اربع انواع وهنتكلم في العراق دي لكن الناس نسيت تركز فيه قل لا اسألكم عليه اجرا ده كل الانبيا قالوا كده تقريبا
ليه لكل الا اسألكم عليه اجرا لا اريد منكم من اجر ليه انت لما تقول لحد هعمل لك كزا كزا كزا ومش طالب منك اجر يبقى انت بتوصل له ايه
بتوصل له رسالة ان العمل اللي انت هتعمله له ده عمل له قيمة ولا عمل رخيص عمل له قيمة كبيرة بس انت مش هتاخد منه اجر يعني دي حاجة يدفع فيها ملايين دي حاجة ده انا هاعمل لك حاجة خطيرة ومش عايز منك حاجة. يعني انت بتوصل له
الامر ده امر مهم وذو قيمة. ذو قيمة وانت بس مش هتاخد اجر اللي بيعلمك السواقة بياخد اجر واللي بيعلمك انجليزي بياخد اجر ودي حاجات تخليك تفلح في الدنيا طب واللي يعلمك تصلي؟
طب واللي علمك القرآن واللي يعلمك كل حاجة توصلك للفلاح في الدنيا والاخرة. مش يستحق اجره وبيقول لك مش عاوز اجر علشان يفهمك قيمة الحاجات دي ان اللي بيعلمهولك ده اشياء ذو قيمة ركز فيها
تاني حاجة بقى القرآن ليس فيه تضارب في سورة الانعام بعد ما ربنا عد تمنتاشر نبي قال اسماء تمنتاشر نبي في تلات ايات قال ايه لسيدنا محمد عليه الصلاة والسلام؟ في الاية تسعين في سورة الانعام. اولئك الذين هدى الله
فبهداه مقتضى اقتدي بالهدى بتاعهم قل لا اسألكم عليه اجرا كل الانبياء قالوا نفس الكلام لا نسألكم عليه من اجر لا نسألكم عليه اجرا ما عدا نبيين اتنين قصتهم في القرآن
مش جاي فيها ان هم قالوا مش طالبين اجر ده مش لانهم طلبوا اجر لأ ده لانه كانت هتبقى غريبة قوي لو كانوا قالوها. ما ينفعش دول بالزات كانوا يقولوها
مين سيدنا ابراهيم وسيدنا موسى هم النبيين اللي ما قالوش لا اريد اجرا. ما شفنهاش يعني معهم في الايه في قصصهم مع ان قصصهم جت مفصلة اوي يعني قصة سيدنا موسى احنا اول ما تدبرنا بدأنا بحداشر سورة فيها قصة سيدنا موسى. ما قالش لا اريد اجرا ليه
وابراهيم نفسلة افضل الصلاة والسلام ابراهيم طول ما كان بيدعو ابوه كان في الصورة ابوه ازر كان من ضمن اللي بيدعوهم كان في مقدمة الناس اللي بيدعوهم هيقول له ما مش هاخد اجر. طبعا ما تاخدش اجر هتاخد اجر من ابوك
موسى لما كان بيدعو فرعون اللي رباه في بيته كان باستمرار في الصورة يعني من ضمن اللي بيدعوهم في مقدمة اللي بيدعوهم فرعون. هيقول له مش هاخد منك اجر طبعا ما تاخدش اجر
التاني هو بقى اللي كان بيحاول يزل سيدنا موسى يقول له الم ن ربك فينا وليدا ولبثت فينا من عمرك سنين انا مش ربيتك عندي سيدنا يا موسى مش هيقول كده لحد مربيه عنده
وسيدنا ابراهيم نفس الكلام ده. ازا ديدن الانبياء ان كلهم لم يطلبوا اجر. ما حدش فيهم طلب اجر وربنا امر النبي صلى الله عليه وسلم في الانعام قل لا اسألكم عليه اجرا. بالتنكير
لا اسألكم عليه اجرا يعني اي اجر خالص. التنكير يفيد الشمول يعني مش طالب اي نوع من انواع الاجور لا اجر مادي ولا اجر معنوي. ها خلاص نروح بقى للجزء التاني من الجملة
الاستثناء الا اداة استثناء. اقرا معي تلاتة وعشرين قل لا اسألكم عليه اجرا الا المودة في القربى يعني مش طالب منكم اجر باستثناء المودة في القربى. يعني ايه المودة في القربى
فيها عدة تأويلات اولا ال البيت ال بيت النبي عليه الصلاة والسلام لا يجوز لهم ان يأخذوا من الزكاة. ما بياخدوش من الصدقات ياخدوا الهدية فقط اضف الى ذلك ان الانبياء لا تورث. ما حدش بيورث. ما النبي ما يتورثش
يعني لا هيورسه ولا هياخدوا كمان من الفلوس اللي الدولة بتجمعها للزكاة خلي بالك النبي عليه الصلاة والسلام كان له الخمس خمس الغنائم. عشرين في المية من الغنائم يعني ودي فلوس كتيرة جدا. ولكن كان ينفق منها على
بيته القليل جدا. لدرجة ان امهات المؤمنين عملوا احتجاج وطالبوا بزيادة النفقة مصروف البيت الناس كلها عايشة اشمعنا احنا مش حاسين يعني فنزود بقى النفقة شوية لكن النبي صلى الله عليه وسلم
كان يعيش افقر واحد في امته قرر انه لا يعيش افضل من الفقراء رغم ان موجود معه الفلوس لكنه كان ينفق على الفقراء بيوته كانت مفتوحة للاكل مجانا طول الوقت
وتدبرنا الكلام ده في سورة الاحزاب يا ايها الذين امنوا لا تدخلوا بيوت النبي الا ان يؤذن لكم الى طعام غير ناظرين اله ولكن اذا دعيتم فادخلوا. فاذا طعمتم فانتشروا ولا مستأنسين لحديث. واتكلمنا في الايات دي كلها. خشوا لما يتقال لكم اتفضلوا الاكل جاهز. تخشوا تاكلوا
وتمشوا. مش قاعدين بقى مستنيين تاخدوا درس دين لما النبي لأ المهم اموال النبي صلى الله عليه وسلم لا تورث وذهبت بالكامل بعد وفاته الى بيت المال بالتالي ال البيت تركهم النبي صلى الله عليه وسلم فقراء
ولا يجوز لهم ياخدوا زكاة ولصدقات لان الزكاء تطهير المال يعني تطهير للمال من حقوق الاخرين. فاللي بيخرج كتطهير اللي هو ما ينفعش ياخدوه آل البيت. قال النبي صلى الله عليه وسلم ان الصدقة مقصود بها هنا الزكاة. لا تنبغي لال محمد انما هي اوساخ الناس. يعني
طالعة تطهير مال الناس ما ينفعش ناخدها احنا. المحمد ما ياخدوش من الصدقات ثم يقبلوا الهدية فقط. طيب اه يعني الناس تعطيهم بس بطيب خاطر وتطوع. هدية ففسر بعض المفسرين
خلي ركز معي. انا ما قلتش ان انا متفق مع الكلام ده قل لا اسألكم عليه اجرا الا المودة في القربى يعني تود انا مش عايز منكم اجر بس وادوني في قرابتي. قرايبي
لا تتركوهم يجوعوا وانتم تشبعوا طبعا الاولى الا تظلموهم كمان. دول مش اتظلموا دول اندبحوا في كربلاء اللي كانت كرب وبلاء على المسلمين وبندفع تمن هذه الجريمة حتى اليوم دي قصة تانية بقى ممكن نتكلم فيها بعدين
ليه سيدنا الحسين رضي الله عنه وارضاه؟ ومن بعده سيدنا عبدالله بن الزبير بن العوام رضي الله عنه وارضاه. خرجوا ضد الامويين. ليه؟ لم يكونوا السلطة زي ما بعض الناس فاهمة. لا. خرجوا لاستعادة حق الله
حق الله هو ايه الحكم الحكم الا لله. وربنا قضى في سورة الشورى اللي احنا بنقراه وامرهم شورى بينهم يعني اختيار الحاكم يكون بالشورى. مش بطريقة الفرس والروم. كسرى يخلف كسرى وقيصر يخلف قيصر لا. الحكم لا يورث في الاسلام
ولو كان يورث كان النبي صلى الله عليه وسلم ورثه. لكن ده مش موضوعنا بقى النهاردة. موضوعنا هو ان كثير من المفسرين فسروا الا المودة في يعني النبي كان يقصد ان هو مش عاوز اجر بس خلوا بالكم من قرابتي من من القربة من ال البيت. وطبعا
استغلوا التفسير ده لصالح اجندتهم جدا اصلا عشان تبقوا عارفين ما كانش فيه ال بيت لما كانت الايات دي بتنزل. الايات دي نازلة في اخر سنتين في مكة ما كانش فيه البيت لسه. يعني السيدة خديجة متوفاه والنبي لسة لم يتزوج اي زوجة من زوجاته
ال البيت زوجات النبي ال البيت وسيدنا علي ابن ابي طالب لم يتزوج السيدة فاطمة لسة لسة فاضل له تلات سنين على ما يتزوجها. واربع سنين على ما يخلف الحسن والحسين. الله! ما فيش قال بيت لسه
ماشي في تفسيرات اخرى ضعيفة ايضا وهي انه مش عاوز منكم حاجة؟ الا بس المودة في القربى يعني انكم تودوا قرابتكم انتم تصلوا ارحامكم مش عايز منكم حاجة بس صلوا ارحامكم يعني
يعني لطيف. المعنى بس يعني ايه ؟ اشمعنى صلة الرحم من دون كل يعني النبي مش عايز حاجة خالص بس بيأمرنا بصلة الرحم؟ لا ما يعني ما ففي حاجات تانية كتيرة قوي النبي يريدها من الناس
طيب في تفسير تالت ان النبي صلى الله عليه وسلم له قرابة في كل بيت من بيوت قريش فلما يوصي على قرايبه يعتبر بيوصي على الصحابة كلهم ماشي ادي كمان تفسير تالت
شوف بقى التفسير الرابع اللي انا باحبه جدا واللي ارى ان هو ده التفسير الصح لان القرآن يفسر بعضه بعضا. شف في اصول التفسير اقوى اصل من اصول التفسير تفسير الكتاب بالكتاب. يعني ايه؟ يعني انت تريد انك تعرف في اي كتاب في الدنيا اي كتاب
كان معي هنا الكتاب بتاع الدكتور سامي اللي هو وجود التاريخ للانبياء. لو انا قريت جملة كاتبها الدكتور سامي وعايز اعرف هو يقصد ايه افضل طريقة عشان افهم اسمعه واكلمه بس يعني لو ما عنديش سماعة. لو ما عنديش اكلمه
اني ابحث في الكتاب على نفس الكلمة اللي انا عايز افهم معناها والاقيه يستخدمها في موضع اخر واشوف استخدمها يقصد بها ايه يبقى هو ده اللي يقصده. اسمه تفسير الكتاب بالكتاب
في سورة الفرقان ربنا قال قل ما عليه من اجر الا من شاء ان يتخذ الى ربه سبيلا يعني انا مش عاوز منكم اجر الا حاجة واحدة. ايه هو طلب اجر اهو لأ بس اسمع بس
اللي عاوز يرد لي الخدمة دي اللي عايز يأجرني يديني اجر يتخذ سبيل الله المستقيم سبيلا له يعني انا اعلمك السواقة واقول لك مش عاوز منك اجر. اجري انك تخلي بالك من نفسك
ليه؟ لان ده هيعود علي بالراحة النفسية. ان انت مخلي بالك من نفسك النبي صلى الله عليه وسلم كل واحد هيتخذ سبيل الى ربه سبيلا هيبقى في صحيفة حسنات النبي ايضا
فانت هو بيقول لك مش عايز منك اجر ما تدينيش فلوس. بس انت اتخز سبيلك الى الله وده في حد زاته اجر لي يا سيدي ما لكش دعوة. ده ربنا اللي هيأجرني
يبقى انا يبقى هو ما طلبش اجر فعلا من الناس نرجع بقى للاية تلاتة وعشرين في الشورى ونطبق الكلام ده قل لا اسألكم عليه اجرا الا المودة في القربى. يعني مش طالب منكم اجر الا اللي عاوز يديني اجر يتودد الى الله
التقرب الى الله القربى يعني القربات اللي ربنا الانسان بيتقرب بها الى الله يبقى النبي طلب ان احنا نتقرب الى الله بحب الود يعني الحب الا المودة في القربى تعمل العمل الصالح والقربى تتقرب بها الى الله وتعملها بحب
يبقى النبي بيحبنا ولا ما بيحبناش ؟ اما يقول لنا مش عاوز منكم اجر واللي عاوز يديني اجر يروح يعمل اعمال صالحة بحب ايه ده كده بيحبنا ولا مش بتحبنا ؟ النبي بيحبنا
عن ام المؤمنين عائشة رضي الله عنها فقيهة الامة لما رأيت من النبي صلى الله عليه وسلم طيب نفس قلت يا رسول الله ادع الله لي فقال اللهم اغفر لعائشة ما تقدم من ذنبها وما تأخر
وما اسرت وما اعلنت فضحكت عائشة حتى سقط رأسها في حجرها من الضحك. من كتر الفرحة ايه الدعوة الحلوة دي قال لها رسول الله ايسرك دعائي؟ دعائي عجبك؟ دعائي خلاك مسرورا
فقالت ومالي لا يسرني دعاؤك. طبع ازاي الدعاء بتاعك ده ما يسرنيش. فقال صلى الله عليه وسلم والله انها لدعائي لامتي في كل صلاة تخيل النبي بيدعو لك في كل صلاة
ان ربنا يغفر لك ما تقدم من ذنبك وما تأخر وما اسررت وما اعلنت عليه افضل الصلاة والسلام خلص الاية تلاتة وعشرين ذلك الذي يبشر معي تلاتة وعشرين. ذلك الذي يبشر الله عباده الذين امنوا وعملوا الصالحات
قل لا اسألكم عليه اجرا الا المودة في القربى ومن يقترف حسنة نزد له فيها حسنا ان الله غفور شكور بعد ما امرنا النبي صلى الله عليه وسلم بالمودة في القربى. اي التقرب الى الله بحب
وتودد وحب يعني انتقل الخطاب من الله للنبي الى لنا احنا يعني الاول ربنا كان بيكلم النبي عليه الصلاة والسلام فل يبقى ربنا بيكلم النبي احنا بنتفرج اهو نسمع قل يعني ربنا بيقول النبي قل يا محمد
لا اسألكم عليه اجرا الا المودة في القربى ثم حدث التفات في الخطاب الخطاب بقى من الله لنا نحن اللي بنقرأ القرآن دلوقتي ماشي اللي ناوية احنا بقى اللي ناويين نتقرب الى الله دلوقتي. فربنا بيكلم ويقول لنا ايه؟ ومن يقترف حسنة نزد له فيها حسنة. يعني اللي هيسمع كلام النبي
تقرب الي بحب وبمودة هزود له جمال على على جمال اللي هو بيعمله ومن يقترف حسنة نزد له فيها حسنا. جمال ان الله غفور شكور ربنا هيغفر لك ويشكر لك عملك
اللي هيعمل حسنة هيلاقيها اجمل واجمل يوم القيامة. في صحيفة حسناته هيدفع صدقة هيطعم مسكين واحد. هيلاقي في صحيفة حسناته عشر مساكين. لأ ميت مسكين كمان. لأ سبعميت مسكين كمان
والله يضاعف لمن يشاء ربنا يضاعف الحسنات ويخليها اجمل شايفين الصورة بتؤكد على ان الله يضاعف. الصورة كلها على فكرة ماشية بتؤكد على ان الله سبحانه وتعالى بيضاعف الحسنات يضاعف العمل الصالح. في الاية عشرين اول امبارح خدنا ايه؟ امبارح خدنا ايه؟ من كان يريد حرف الاخرة نزد له في حرثه
وامثلة كثيرة جدا في الصورة وجاية لسة ان شاء الله هناخدها. نتوقف هنا الليلة. اللهم انا نسألك حبك وحب من يحبك وحب كل عمل ان يقربنا الى حبك اللهم ما رزقتنا ما نحب. فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظبأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم واجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا
وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناته وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتاب
في كتالوناه او تدبرناه. اكفنا واهلينا شر كل من يكيد لنا ولهم. اكفنا واهلينا واخواننا شر كل من يكيد لنا ولهم واحفظنا واياهم من شرورهم. ونجعلك اللهم في نحورهم. فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم وانصر من واخذل من خذلهم. وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من علمائنا او من مشايخنا مريضا به او حاملا له فيلبسه ثوب الصحة والعافية عاجلا غير اجل. ومن لم يصب به فقه شره
ابعده عنه ولا تسلطه الا على اعداءك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وحدت على دعوتك وتعاهدت على نصرة شريعتك
فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا